section_heading: Fond
paragraph_text: Zbog bogatstva i raznolikosti građe Znanstvena knjižnica zauzima jedno od najznačajnijih mjesta među knjižnicama Hrvatske. Kao knjižnica općeznanstvenog tipa posjeduje literaturu iz svih područja ljudskog znanja te je podjednako zanimljiva učenicima, studentima, znanstvenim djelatnicima, ali i drugim kategorijama korisnika. Od bivše Knjižnice Paravia naslijedila je fond s ukupno 55.719 svezaka razne knjižnične građe. Nakon Drugog svjetskog rata Knjižnica je obogaćena knjigama iz tzv. Sabirnog centra, zbirkama knjiga raznih institucija, škola, sudova, te vrijednim privatnim zbirkama. Godine 1949. stječe pravo na obvezni primjerak svih hrvatskih tiskovina. Osim obveznim primjerkom knjižni se fond obogaćuje kupnjom i darom. Tako danas Knjižnica ima oko 400.000 svezaka knjižne građe, od toga čak oko 1.000 svezaka knjiga tiskanih u 16. stoljeću.